text: [{"text_idx": "#000013", "text": "Eda na calata vakacava na yaga ni isolisoli vakayalo e vakarautaki?\nNa vakatutu cava meda muria me yaga kina vei keda na ivola kece ena iVolatabu?\nE yaga vakacava vei keda nida wilika na ivola e tabaki me baleti ira na itabagone kei ira na lewenivanua?"}, {"text_idx": "#000016", "text": "E yaga vakacava vei keda nida wilika na ivola e tabaki me baleti ira na itabagone kei ira na lewenivanua?"}, {"text_idx": "#000022", "text": "4 Kena ikuri, eso na noda ivola vakaivolatabu e dau tabaki me baleti ira eso. Kena ivakaraitaki eso me baleti ira na itabagone; eso tale me ivukevuke vei ira na itubutubu. Levu tale ga na ivola se ulutaga ena website e baleti ira na lewenivanua era sega ni tiko ena dina. E sega ni caka rawa na levu ni kakana vakayalo, eda vakadeitaka kina ni dina o Jiova ena nona yalayala me \u201cvakarautaka . . . vei ira na lewe ni veivanua kece e dua na kanavata ena kakana uro.\u201d\u2014Aisea 25:6."}, {"text_idx": "#000023", "text": "5. Na cava eda vakadeitaka ni na marautaka o Jiova?"}, {"text_idx": "#000024", "text": "5 De dua eda dau diva me levu wale ga na gauna meda wilika kina na iVolatabu kei na ivola vakaivolatabu. Eda vakadeitaka ni marautaka o Jiova na sasaga eda cakava meda \u201cvakayagataka vakavinaka na [noda] gauna\u201d ena wili iVolatabu vakawasoma kei na vuli vakataki keda. (Efeso 5:15, 16) Ena so na gauna eda na rairai sega ni vakayagataka kece na kakana vakayalo e vakarautaki. Ia e dua na ka meda qaqarauni kina. Na cava ya?"}, {"text_idx": "#000044", "text": "14. E yaga vakacava vei ira na itabagone na ivola e tabaki me baleti ira? Ena yaga tale ga vakacava vei keda kece? (Raica na imatai ni iyaloyalo.)"}, {"text_idx": "#000045", "text": "14 Eda veivosakitaka mai ni yaga vakalevu na noda vulica na ivola kece ena iVolatabu, e va tale ga qori na ivola kece vakaivolatabu e tabaki. Qo eso na kena ivakaraitaki: iVola e baleti ira na itabagone. E veiyabaki sa sivi, e levu na noda ivola e baleti ira na itabagone. [1] Eso na ulutaga e vakarautaki me vukei ira mera vosota na ituvaki dredre e koronivuli se na bula vakaitabagone. Ia nida wilika na ulutaga qori, ena yaga vakacava vei keda kece? Eda na liaca kina na veika dredre era sotava voli na itabagone yalodina. Ena rawarawa meda veivuke se vakayaloqaqataki ira."}, {"text_idx": "#000046", "text": "15. Na cava mera kauaitaka kina na lotu vaKarisito uabula na ulutaga e baleti ira na itabagone?"}, {"text_idx": "#000049", "text": "16 Na noda ivola e uqeti ira tale ga na itabagone mera tubu vakayalo, mera veivolekati kei Jiova. (Wilika Dauvunau 12:1, 13.) E yaga tale ga qori vei ira na uabula. Kena ivakaraitaki, na Yadra! Epereli 2009 e tiko kina na ulutaga \u201cRa Taroga na iTabagone . . . Rawa Niu Marautaka Vakacava na Wili iVolatabu?\u201d E vakamacalataki kina eso na vakatutu kei na kato e rawa nida kotiva me maroroi ena noda iVolatabu me idusidusi. Vakacava e bau yaga vei ira na uabula na ulutaga qori? E tukuna e dua na yalewa vakawati yabaki 24, e tina tale ga ni dau dredre vua na wili iVolatabu. Ia e qai muria na vakatutu ena ulutaga qori, e marautaka na kedra veisemati na ivola vakaivolatabu e vaka e lai vakavotui kina e dua na droini totoka. E kaya: \u201cNikua, au sega sara ga ni via calata na wili iVolatabu. Au sa qai marautaka ga vakalevu na wilika.\u201d"}]